
Στο σημερινό σχολείο η συζήτηση για τη συμπερίληψη είναι 
περισσότερο επίκαιρη από ποτέ και συνοψίζεται στο πολύ απαιτητικό 
αίτημα για ένα σχολείο για όλα τα παιδιά. Ο πρόσφατος νόμος 
4823/2021 ορίζει την συμπεριληπτική/ενταξιακή εκπαίδευση ως 

την «εκπαιδευτική προσέγγιση, η οποία συνεκτιµά τις ανάγκες 
της ετερογένειας του μαθητικού πληθυσμού και αποσκοπεί στην 
άρση των φραγμών στη μάθηση και στη διασφάλιση της ισότιµης 
πρόσβασης στο εκπαιδευτικό σύστηµα όλων των µαθητών, 
συμπεριλαμβανομένων των μαθητών µε αναπηρία και ειδικές 
εκπαιδευτικές ανάγκες». 


Στο Πλαίσιο αυτό, το παρακάτω κείµενο στοχεύει να παρουσιάσει 
κάποια σηµαντικά σηµεία αναφορικά µε τα δικαιώµατα των παιδιών 
µε αναπηρία στην ισότιμη εκπαίδευση, να ενημερώσει για το 
θεσμικό πλαίσιο και να ευαισθητοποιήσει για το βασικό νόημα 

της συμπερίληψης. Για να υλοποιηθεί, άλλωστε, το αίτηµα για 

ένα συµπεριληπτικό σχολείο χρειάζεται αφενός ένα ανάλογο 
θεσμικό πλαίσιο, αφετέρου τη συμβολή και συνεργασία όλων 
των εμπλεκόμενων μερών της σχολικής κοινότητας᾽ γονέων, 
εκπαιδευτικών και παιδιών. 


Αναφορικά µε το θεσμικό πλαίσιο, Π ελληνική νοµοθεσία, τόσο στον 
3699/2008 που ορίζει την Ειδική Αγωγή και Εκπαίδευση, όσο και 
στον πρόσφατο νόμο 4823/2021 που επικαιροποιεί κάποια σηµεία, 
υποστηρίζει τη συμπερίληψη των µαθητών και μαθητριών µε 
αναπηρίες και άλλες ειδικές εκπαιδευτικές ανάγκες στη γενική 
εκπαίδευση. 


Άλλωστε, το δικαίωµα ισότιµης συµµετοχής όλων των ατόµων στην 
εκπαίδευση τεκμηριώνεται σε πλήθος διεθνών κειμένων. Ενδεικτικά, 
στο Άρθρο 14 (ν. 2817/2000) του Χάρτη θεμελιωδών Δικαιωμάτων της 
ΕΕ - Δικαίωμα Εκπαίδευσης, αναφέρεται ότι: 


1. Κάθε πρόσωπο έχει δικαίωµα στην εκπαίδευση και στην 
πρόσβαση στην επαγγελματική και συνεχή κατάρτιση. 


2. Το δικαίωµα αυτό περιλαμβάνει την ευχέρεια δωρεάν 
παρακολούθησης της υποχρεωτικής εκπαίδευσης. 


3. Η ελευθερία ίδρυσης εκπαιδευτικών ιδρυμάτων µε σεβασμό 
των δημοκρατικών αρχών καθώς και το δικαίωµα των γονέων 
να εξασφαλίζουν την εκπαίδευση και τη μόρφωση των 

τέκνων τους σύμφωνα µε τις θρησκευτικές, φιλοσοφικές και 
παιδαγωγικές πεποιθήσεις τους, γίνονται σεβαστά σύμφωνα µε 
τις εθνικές νομοθεσίες που διέπουν την άσκησή τους. 


Και σύµφωνα µε το Σύνταγμα µας, όµως (άρθρο 16 παράγραφοι 1] και 2): 
«Η τέχνη και η επιστήµη, Π έρευνα και η διδασκαλία είναι ελεύθερες 
η ανάπτυξη και η προαγωγή τους αποτελεί υποχρέωση του Κράτους... 
2. Η παιδεία αποτελεί βασική αποστολή του Κράτους και έχει σκοπό 
την πθική, πνευματική, επαγγελματική και φυσική αγωγή των 
Ελλήνων... και τη διάπλασή τους σε ελεύθερους και υπεύθυνους 
πολίτες». 


Επιπλέον, το δικαίωµα όλων των παιδιών σε ίσες ευκαιρίες στην 
εκπαίδευση απορρέει και από τη Διεθνή Σύμβαση για τα Δικαιώματα 
του Παιδιού, η οποία στο Άρθρο 23 αναφέρεται συγκεκριµένα στα 
δικαιώµατα των παιδιών µε αναπηρίες και απαγορεύει κάθε µεροληψία 
εναντίον τους ή αποκλεισμό τους. 


Μεγάλη σημασία και επίδραση στο ζήτημα της συμπεριληπτικής 
εκπαίδευσης άσκησε η Διακήρυξη της Σαλαμάνκα (1994) από την 
ὈΝΕΞΟΟ, η οποία καλεί τα κράτη να καταρτίσουν Σχέδια Δράσης για την 
υλοποίηση της συμπερίληψης και την πραγμάτωση ενός «Σχολείου για 
Όλους», μιλώντας για µια εκπαίδευση που συμπεριλαμβάνει όλα τα 
παιδιά, αναγνωρίζοντας τις ανάγκες και τη διαφορετικότητά τους και 
διασφαλίζοντας τη συμμετοχή τους ισότιµα στη μάθηση αλλά και την 
πολιτιστική και κοινωνική ζωή του σχολείου. 


Με βάση µάλιστα και την προαναφερθείσα ελληνική νοµοθεσία, αυτό 
σημαίνει ότι χρέος της πολιτείας είναι π λήψη όλων των απαραίτητων 
μέτρων για την ένταξη των μαθητών µε αναπηρίες και ειδικές 
εκπαιδευτικές ανάγκες στο γενικό σχολείο, μεριμνώντας για την 
άρση των εμποδίων σε αυτή τη διαδικασία. Η φοίτηση στις µονάδες 
ειδικής αγωγής και εκπαίδευσης επιλέγεται όταν δεν µπορεί ένα παιδί 
να υποστηριχθεί στη γενική εκπαίδευση και να καλυφθούν επαρκώς οι 
ανάγκες του. 


Αυτό πρακτικά σηµαίνει ότι προτεραιότητα αποτελεί η φοίτηση κάθε 
παιδιού στο σχολείο της γειτονιάς/κοινότητάς του, υποστηριζόµενο 
κατάλληλα µε βάση τις ανάγκες του. 


Είναι, όµως, έτσι τα πράγματα; Το δημόσιο σχολείο είναι αυτό που 
έχειτην υποχρέωση και την ευθύνη κάλυψης του δικαιώματος 
εκπαίδευσης για κάθε παιδί, ακόµα και για αυτά που υπάρχουν 
ειδικές εκπαιδευτικές ανάγκες. 


Τι σηµαίνει, όµως, παιδί µε ειδικές εκπαιδευτικές 


ανάγκες; 


Οι ειδικές εκπαιδευτικές ανάγκες δεν αφορούν µόνο παιδιά που 
πηγαίνουν σε ειδικά σχολεία, µε διαγνώσεις διανοητικών ή άλλων 
στερήσεων. Αφορούν εξίσου παιδιά µε µια ή παραπάνω από τις 
παρακάτω ενδεικτικές διαγνώσεις που µε την κατάλληλη στήριξη 
μπορούν να συμμετέχουν κανονικά στα τυπικά σχολεία: 


ο Αναπηρίες κινητικές ή αισθητηριακές (π.χ. προβλήµατα όρασης και 
ακοής) 


ο Αναπτυξιακές δυσκολίες όπως ΔΕΠΥ (Διάσπαση Ελλειμματικής 
Προσοχής µε ή χωρίς υπερκινητικότητα) 


ο Αυτισµός και διαγνώσεις από το ευρύτερο φάσμα του αυτισμού 


ο Ειδικές μαθησιακές δυσκολίες (δυσλεξία, δυσαριθµησία, 
δυσγραφία κ.λπ.) 


ο Πολλαπλές αναπηρίες 


Δεν είναι σπάνιο φαινόμενο, δεν είναι κάτι που µπορεί κανείς να 
αποφύγει ή να γιατρέψει µε ένα φάρμακο. Είναι, όµως, απόλυτα 
εφικτό αυτά τα παιδιά να είναι ισότιμα μέλη της σχολικής και όχι µόνο 
κοινότητας και να έχουν χωρίς κανέναν συμβιβασμό τη δυνατότητα να 
μεγαλώσουν σε ένα συμπεριληπτικό περιβάλλον, ίσων ευκαιριών και 
δικαιωμάτων και να αναπτυχθούν µέσα σε αυτό. 


Και πώς μπορούν αυτά τα παιδιά να έχουν 


πρόσβαση στην εκπαίδευση µε όρους ισοτιμίας; 


Οι τρόποι είναι δύο’ είτε µε Παράλληλη Στήριξη ή µέσω των Τμημάτων 
Ένταξης. 


ΠΑΡΑΛΛΗΛΗ ΣΤΗΡΙΞΗ 


Η/Ο εκπαιδευτικός της Παράλληλης Στήριξης θεωρείται δεύτερος 
εκπαιδευτικός της τάξης, συνεργάζεται υποχρεωτικά µε αυτήν/όν και 
ως εκ τούτου, δύναται η δυνατότητα εναλλαγής των ρόλων μεταξύ των 


εκπαιδευτικών εντός της τάξης, µε πρωτοβουλία του εκπαιδευτικού της 
τάξης. Αυτό ισχύει τόσο βάσει νόμου όσο και σύμφωνα µε το σύνολο 
της σχετικής βιβλιογραφίας, δυστυχώς όµως συχνά τόσο ο Σύλλογος 
Διδασκόντων όσο και οι γονείς δεν είναι εξοικειωμένοι µε έναν τέτοιο 
ρόλο. 


Η/Ο εκπαιδευτικός της Παράλληλης Στήριξης προσπαθεί -σε 
συνεργασία µε το σύνολο της Σχολικής Κοινότητας- να βγάλει το 
παιδί από το περιθώριο, ώστε εκείνο να ὁραστηριοποιείται και να 
γίνεται ενεργό μέλος της σχολικής κοινότητας. Το βοηθά, επίσης, να 
αποβάλλει το άγχος και τα αρνητικά συναισθήματα που είναι ικανά να 
προκαλέσουν δύσκολες καταστάσεις μέσα στο σχολικό περιβάλλον, 
οι οποίες µε τη σειρά τους ενδέχεται να οδηγήσουν τους δασκάλους 
και τους γονείς σε απόγνωση και το παιδί στον αποκλεισμό και στην 
απομόνωση. 


0 ρόλος της/του είναι να λειτουργεί ως ενδιάμεσος, ως διευκολυντής 
χρησιμοποιώντας διαφορετικούς εκπαιδευτικούς τρόπους και εργαλεία, 
ώστε οι διαφορετικές ανάγκες του παιδιού να µην το αποκλείουν από 
καμία εκπαιδευτική διαδικασία και κανένα γνωστικό αντικείµενο, αλλά 
και από τη συμμετοχή του στο σύνολο των σχολικών δραστηριοτήτων. 


Το εύρος της στήριξης της/του εκπαιδευτικού Ειδικής Αγωγής µπορεί 
να ξεκινά από το να οργανώσει αρχικά το παιδί χωροχρονικά, μέχρι 

να δημιουργήσει τις κατάλληλες εναλλακτικές προσεγγίσεις για να 
κατανοήσει κάποιο γνωστικό αντικείµενο. Είναι ο άνθρωπος που θα 
διαμορφώσει ένα δομημένο µαθησιακό περιβάλλον, προὐπόθεση για 
τα παιδιά µε ειδικές εκπαιδευτικές ανάγκες προκειµένου να έχουν 
ισότιµη πρόσβαση στη γνώση και την εκπαίδευση. 


Και αυτό δεν αφορά μόνο το γνωστικό πεδίο. Η/Ο εκπαιδευτικός Ειδικής 
Αγωγής γνωρίζει πώς να στηρίξει αυτά τα παιδιά, τόσο στο πεδίο της 
κοινωνικής αλληλεπίδρασης και επικοινωνίας, όσο και στη ρουτίνα της 
σχολικής και κοινωνικής τους ζωής. 


Στην περίπτωση των παιδιών µε ειδικές εκπαιδευτικές ανάγκες, είναι 
απολύτως απαραίτητο να έχει το καθένα τον δικό του εκπαιδευτικό 
Ειδικής Αγωγής. Ιδανικά αυτό το πρόσωπο να είναι σταθερό σε όλη 


τη διάρκεια σχολικής ζωής του σε κάθε εκπαιδευτική βαθμίδα και 
σίγουρα από την πρώτη μέρα κάθε σχολικής χρονιάς. 


Συνεπώς, όταν υπάρχουν παιδιά µε ειδικές εκπαιδευτικές ανάγκες η 
ύπαρξη εκπαιδευτικού Παράλληλης Στήριξης δεν είναι πολυτέλεια 
αλλά απόλυτη ανάγκη τόσο για το ίδιο το παιδί όσο και για το σύνολο 
της σχολικής κοινότητας. Απόλυτη ανάγκη Π/ο εκπαιδευτικός να έχει 
ρόλο ως δεύτερη/ος εκπαιδευτικός της τάξης, καθώς οφείλει μεν να 
αναπτύσσει -εντός κι εκτός τάξης- µια διαπροσωπική επικοινωνία 
πρωτίστως µε το παιδί για το οποίο είναι παιδαγωγικά συνυπεύθυνπ/ος, 
αλλά και µε όλα τα υπόλοιπα. 


Ταυτόχρονα, σε συνεργασία µε την/ον εκπαιδευτικό της τάξης και το 
υπόλοιπο διδακτικό προσωπικό του σχολείου σχεδιάζει και υλοποιεί 
εξατομικευμένες γνωστικές και κοινωνικές παρεμβάσεις. Άρα ο ρόλος 
της/του εκπαιδευτικού της Παράλληλης Στήριξης δεν είναι ούτε να 
κάνει ιδιαίτερο μάθημα στο παιδί που θα κάθεται μόνο του «στα πίσω 
θρανία», ούτε να βρίσκεται συνεχώς δίπλα του, αλλά ούτε και να το 
βγάζει συχνά έξω από την τάξη «για να µην ενοχλεί». 


Απώτερος στόχος είναι π/ο δεύτερπ/ος εκπαιδευτικός να βρίσκεται 
προοδευτικά όσο το δυνατόν λιγότερο δίπλα στο παιδί -είτε µε φυσικό 
τρόπο είτε ως σκιά- στα µαθήµατα και στα διαλείμματα, καθώς ο 
θεσμός της Παράλληλης Στήριξης αποσκοπεί στην ενδυνάμωση και 
τη μέγιστη δυνατή αυτονομία του παιδιού κι άρα την ομαλή σταδιακή 
ένταξή του στη σχολική ζωή εν συνόλω. 


Σχετικά µε το θεσμικό µέρος: 


Η/Ο εκπαιδευτικός της Παράλληλης Στήριξης συμμετέχει ισότιµα µε το 
υπόλοιπο προσωπικό σε όλες τις εκδηλώσεις του σχολείου και έχει τις 
ίδιες υποχρεώσεις και δικαιώµατα που απορρέουν από την ισχύουσα 
νομοθεσία. 


Η/Ο εκπαιδευτικός της Παράλληλης Στήριξης εργάζεται 24 διδακτικές 
ώρες την εβδομάδα, όπως δηλαδή το σύνολο των συναδέλφων του. 
Αυτό σηµαίνει ότι ανάλογα µε το ωρολόγιο πρόγραμμά της/ου, δεν είναι 


υποχρεωμένπ/ος να βρίσκεται στην έναρξη και στη λήξη του σχολικού 
ωραρίου για να «παραλαμβάνει/παραδίδει» το παιδί. Βρίσκεται, όµως, 
προφανώς μαζί του στις σχολικές εκδρομές του σχολείου. 


Η κατανομή των εκπαιδευτικών στα παιδιά, για τα οποία έχει εγκριθεί 
η Παράλληλη Στήριξη, αποφασίζεται από τον Σύλλογο Διδασκόντων. 
Αντίστοιχα, αν ο αριθµός των εκπαιδευτικών της Παράλληλης δεν 
επαρκεί/αντιστοιχεί σε αυτόν των παιδιών τότε η «ποσόστωση ωρών» 
-δηλαδή ποιο παιδί δεν θα έχει (πλήρη) παράλληλη- αποφασίζεται 
συλλογικά και πάλι από τον Σύλλογο Διδασκόντων. 


Οι αιτήσεις των γονέων για την παράλληλη στήριξη γίνονται στο 
τέλος ή την αρχή της σχολικής χρονιάς, κατόπιν εισήγησης από την 


Αξιολογική Έκθεση του οικείου ΚΕ.ΔΑ.ΣΥ. Για το λόγο αυτό είναι 
σηµαντικό οι αιτήσεις στο ΚΕ.ΔΑ.ΣΥ να γίνονται εγκαίρως. 


Εφημερία εκπαιδευτικών Παράλληλης Στήριξης: 


Η/Ο εκπαιδευτικός της Παράλληλης Στήριξης δεν έχει ρόλο φύλαξης. 
Είναι ο άνθρωπος που θα στηρίξει το παιδί ώστε να αποκτήσει σταδιακά 
αυτονομία σε όλα τα επίπεδα. Την ευθύνη των μαθητών που έχουν 
παράλληλη στήριξη σε κάθε εκδήλωση και στα διαλείμματα έχει σε 
κάθε περίπτωση όπως και για όλους τους μαθητές το σχολείο. 


«Σε ό,τι αφορά τους εκπαιδευτικούς που προσλαμβάνονται για την 
παράλληλη στήριξη μαθητών, τα καθήκοντά τους ορίζονται κυρίως 

από την ΥΑ. µε ΦΕΚ 449/3-4-2007 όπου αναφέρεται ότι «Ὑλοποιούν 

το εξατομικευμένο εκπαιδευτικό πρόγραµµα µέσα και έξω από την 
τάξη και είναι συνολικά υπεύθυνοι για όλες τις δραστηριότητες της 
σχολικής ζωής (διαλείµµατα, επισκέψεις, εκδηλώσεις κ.λπ.) στις οποίες 
συμμετέχει ο μαθητής». Είναι σαφές ότι δεν προκύπτει η ανάθεση 
εφηµερίας σε αυτούς, κάτι που, αν συμβεί, παρακωλύει την άσκηση των 
καθηκόντων τους». 


ΤΜΗΜΑΤΑ ΕΝΤΑΞΗΣ 


Τα Τμήματα Ένταξης αποτελούν µια δοµή της Ειδικής Αγωγής µέσα 

στα γενικά σχολεία, τα οποία στελεχώνονται από δασκάλες/ους Ειδικής 
Αγωγής µε στόχο την εκπαιδευτική παρέμβαση µε εξατομικευμένα 
προγράμματα στα παιδιά µε ειδικές εκπαιδευτικές ανάγκες. 


Στο εκάστοτε Τμήμα Ένταξης μπορούν να συμμετέχουν οι µαθητές/ 
τριες: Α) που έχουν γνωμάτευση από διαγνωστική υπηρεσία (π.Χ. ΚΕ.ΔΑ. 
ΣΥ, Ιατροπαιδαγωγικά Κέντρα). Β) που δεν έχουν γνωμάτευση, αλλά 

έχει παρατηρηθεί από την/τον εκπαιδευτικό της τάξης ότι παρουσιάζουν 
ειδικές δυσκολίες. Σε αυτήν την περίπτωση απαιτείται η αξιολόγηση 

του παιδιού από την/τον εκπαιδευτικό Ειδικής Αγωγής και π σύμφωνη 
γνώμη του Σχολικού Συμβούλου. 


Οι µαθητές/τριες που έχουν επιλεγεί για να συμμετέχουν στο Τµήµα 
Ένταξης οργανώνονται σε οµάδες, σύμφωνα µε τις εκπαιδευτικές 
τους ανάγκες. Αυτό σηµαίνει ότι Π συμμετοχή στην κάθε ομάδα δεν 
έχει απαραιτήτως σχέση µε την τάξη φοίτησης του παιδιού (Π.χ. 
µπορεί σε µια οµάδα να δουλεύουν μαζί ένας/µια μαθητής/τρια της Β᾽ 
τάξης, δύο μαθητές/τριες της Γ᾽ τάξης και ένας/μία της Ε᾽ τάξης που 
έχουν κοινές δυσκολίες). 


Έπειτα καθορίζονται από την/τον εκπαιδευτικό του Τµήµατος Ένταξης, 
σε συνεργασία µε την/τον δάσκαλα/ο της τάξης καιτους γονείς, οι 
ώρες φοίτησης τους στο τμήμα, έτσι ώστε να µην χάνονται ώρες κατά 
τις οποίες το παιδί παρακολουθεί και αποδίδει µέσα στην γενική 

τάξη. Ιδανικά, οι μαθητές/τριες δεν θα έπρεπε να λείπουν από τα 
µαθήµατα που αγαπούν και ενισχύουν την αυτοεικόνα τους κάτι 

που επιτυγχάνεται όταν υπάρχει ο σωστός αριθµός εκπαιδευτικών 
Ειδικής Αγωγής που αντιστοιχεί στον πληθυσμό που τους χρειάζεται. 


Οι διευθυντές των σχολείων στα οποία λειτουργούν Τμήματα 
Ένταξης μεριμνούν για την απρόσκοπτη λειτουργία των Τμημάτων 
Ένταξηῃς, δεν απασχολούν τους εκπαιδευτικούς αυτών σε άλλες 

δραστηριότητες. Η/Ο ειδικός εκπαιδευτικός στο Τµήµα Ένταξης 

καλείται: 


ο Να κάνει παρέμβαση στις επιµέρους δυσκολίες των μαθητών 


(π.Χ. δυσκολίες στην γραφή, αργός ρυθμός ανάγνωσης, δυσκολίες 
στην γραμματική, στην παραγωγή γραπτού λόγου, δυσκολίες στα 
μαθηματικά κ.α.). 


ο Να διδάξει γνωστικές και µεταγνωστικές στρατηγικές διαχείρισης 
της γνώσης και να διδάξει ένα δομημένο τρόπο μελέτης στο σχολείο 
και στο σπίτι. 


ΔΙΕΠΙΣΤΗΜΟΝΙΚΗ ΥΠΟΣΤΗΡΙΞΗ 


Με βάση τις πρόσφατες νομοθετικές ρυθμίσεις, όλα τα παιδιά και µε 
έμφαση οι µαθητές/τριες µε ειδικές εκπαιδευτικές ανάγκες μπορούν 
να υποστηριχθούν πολύπλευρα από τους ανάλογους υποστηρικτικούς 
θεσμούς της σχολικής κοινότητας. Αφενός, από το ΚΕ.ΔΑ.ΣΥ. στο οποίο 
υπάγεται το σχολείο που φοιτά ο µαθητής/τρια και αφετέρου από την 
ΕΔΥ (Επιτροπή Διεπιστημονικής Υποστήριξης) που υπάρχει πια σε 
σηµαντικό αριθµό σχολείων και περιλαµβάνει κοινωνικό λειτουργό και 
ψυχολόγο. 


ΠΡΟΣΒΑΣΙΜΟΤΗΤΑ ΣΤΙΣ ΥΠΟΔΟΜΕΣ 
ΚΑΙ ΣΤΟ ΕΚΠΑΙΔΕΥΤΙΚΟ ΥΛΙΚΟ 


Τι σημαίνει Συμπερίληψη και πώς αυτό είναι εφικτό, 


εφόσον υπάρχει η Παράλληλη Στήριξη και οι ανάγκες 
Ειδικής Αγωγής; 


Συμπερίληψη σημαίνει ίσες ευκαιρίες, σεβασμός στα δικαιώματα, 
μοίρασμα, κατανόηση, υποχώρηση, υπομονή, ενσωμάτωση, 
συμμετοχή, δικαίωµα και ισοτιμία πρόσβασης στην εκπαίδευση µε 
τους όρους που κάθε παιδί μπορεί. 


Το ειδικό εκπαιδευτικό προσωπικό είναι ο καταλύτης ως προς 

την κοινωνική προσαρμογή και αλληλεπίδραση του παιδιού, την 
απρόσκοπτη πρόσβαση στην εκπαιδευτική διαδικασία και τελικά την 
ένταξη του στο σχολείο. 


Η µη παρουσία δασκάλων Ειδικής Αγωγής επηρεάζει αρνητικά όλο 
το σχολικό περιβάλλον. Εκτός από τη δυσκολία που θα αντιμετωπίσει 
το παιδί µε τις ειδικές μαθησιακές ανάγκες, η απουσία αυτής της 
εκπαιδευτικής ειδίκευσης επιφέρει µεγάλη επιβάρυνση στο σύνολο της 
τάξης καθώς παρουσιάζονται: 


ο Δυσκολίες στην καθημερινότητα της τάξης 


ο Δυσκολίες στο εκπαιδευτικό έργο του/της δασκάλου/ας της τάξης 
προς το σύνολο των παιδιών 


ο Λυσκολίες εντός της τάξης, λόγω µη στήριξης του παιδιού που έχει 
ανάγκη 


ο Δυσκολία ελέγχου φαινομένων αποκλεισμού και εντάσεων μεταξύ 
των παιδιών 


Πώς μπορούν λοιπόν οι μαθητές/τριες µε αναπηρίες 
και/ή ειδικές εκπαιδευτικές ανάγκες να ενταχθούν 
και να συμμετέχουν ισότιµα στη σχολική κοινότητα 


µε οφέλη τόσο για τους ίδιους/ες αλλά και για όλα 
τα παιδιά (οφέλη σε γνωστικό, κοινωνικό επίπεδο, 
ανάπτυξη ενσυναίσθησης, συμπερίληψη); 


Το όφελος της συνύπαρξης νευροτυπικών παιδιών και παιδιών µε 
ειδικές εκπαιδευτικές ανάγκες είναι αμφίδρομο και µεγάλο: 


ο Αποδοχή του διαφορετικού, εξάλειψη φαινομένων ρατσισμού και 
εκφοβισμού στην πράξη 


ο Επαφή µε διαφορετικούς τρόπους σκέψης και αντιμετώπισης των 
πραγμάτων 


ο Αποδοχή της διαφορετικότητας 
ο Συμπεριληπτικό περιβάλλον 


ο Καλλιέργεια κοινωνικών ποιοτήτων που μακροπρόθεσμα αποτελούν 
εφόδια για µια ζωή 


ο Κοινωνική συνύπαρξη 


Με λίγα λόγια, όταν το σχολικό περιβάλλον περιβάλλει όλα τα 

παιδιά µε αγάπη και κατανόηση για τις ιδιαίτερες ανάγκες καιτους 
προσφέρει όλα τα εργαλεία που Χρειάζονται, τότε αυτά αναπόφευκτα 
ανθίζουν. Μαθαίνουν να αντιμετωπίζουν το ένα το άλλο µε 
ενσυναίσθηση, κατανοούν τον διαφορετικό τρόπο σκέψης του καθενός 
και τον αποδέχονται ως αναπόσπαστο κομμάτι της σχολικής ζωής 

τους, καλλιεργούν την μοναδική δεξιότητα της αλλπλοβοήθειας και της 
αλληλεγγύης. 


Φανταστείτε πόσο διαφορετικός θα ήταν ο κόσμος µας αν όλα αυτά τα 
εφόδια που αποκοµίζουν τα παιδιά από την συνύπαρξη μεταξύ τους, τα 
ακολουθούσαν και στην ενήλικη ζωή τους! 


Τι είναι σηµαντικό να γίνει: 


» Διατήρηση και ενίσχυση των θεσμών της Ειδικής Αγωγής εντός των 
σχολείων κάθε βαθμίδας χωρίς καμία έκπτωση 


« Κάλυψη των θέσεων παιδαγωγών Ειδικής Αγωγής από την πρώτη 
μέρα κάθε σχολικής χρονιάς για όλα τα παιδιά που το έχουν ανάγκη και 
το δικαιούνται,ανά εκπαιδευτική βαθµίδα. 


» Άμεση αναπλήρωση των εκπαιδευτικών Ειδικής Αγωγής, όταν 
δημιουργείται π ανάγκη 


» Μείωση πληθυσμού των τάξεων, ειδικά στα τμήματα που έχουν 
Παράλληλες Στηρίξεις 


»Τήρηση του κανόνα της σχέσης ένας προς έναν και διατήρηση της 


σχέσης αυτής µε κάθε παιδί για πολλά χρόνια - όχι συνεχής εναλλαγή 
ειδικού εκπαιδευτικού προσωπικού 


5 Δωρεάν πρόσβαση στην Ειδική Αγωγή, καθώς η απαξίωση της έχει 
οδηγήσει πολλές οικογένειες στην αναζήτηση ιδιωτών παιδαγωγών µε 
παρουσία στην τάξη του δημόσιου σχολείου 


» Κατάρτιση όλων των παιδαγωγών για την καλύτερη δυνατή 
συνύπαρξη και συνεργασία µε τις/τους δασκάλες/ους Ειδικής Αγωγής 


«Ίδρυση περισσότερων Τμημάτων Ένταξης και περισσότερων ΣΔΕΥ 
και ΕΔΥ για την διεπιστημονική στελέχωση κάθε σχολικής μονάδας. 


Προκειμένου για την καλύτερη δυνατή στήριξη των παιδιών µε ειδικές 
εκπαιδευτικές ανάγκες αλλά και της καλύτερης λειτουργίας της τάξης 
συνολικά: Όχι στον κοινωνικό στιγµατισµό. Να βοηθήσουμε όλα 

τα παιδιά και τις οικογένειες τους να έχουν ισότιμη παρουσία και 
συμμετοχή στο δημόσιο σχολείο. Το θέµα αφορά το σύνολο κάθε 
σχολικής κοινότητας. Μας αφορά όλες και όλους! 


Πρωτοβουλία Συλλόγων Γονέων και Κηδεμόνων 
Δημοτικών Σχολείων και Νππιαγωγείων Αθήνας 


σε συνεργασία µε την Παιδαγωγική Ομάδα «Το Σκασιαρχείο» 
5ἱκβθϑγχείο.ννογήργ655.ΟοΓη 


Παιδαγωγική Ομάδα 
«Το Σκασιαρχείο» 


5Κοδἰακθίο.ννοτάρτθ55.Οοπι 


